CELEBRATION ADDRESSES 91 



UNIVERSITY OF DURHAM (ARMSTRONG COLLEGE) 



SOCIETATI HEGALI UXIVERSITATIS DUNELMEXSIS CANCELLARIUS ET SEXATUS 

 S. P. D. Cum nuper nobis nuntiatum sit vos Societatis vestrae per quinqua- 

 ginta iam lustra prosperrime servatae diem faustum celebraturos esse, de re 

 tarn felici vobis ex animi sententia gratulamur. Dicitur festivus ille rex 

 Carolus Secundus omnia si quis alius stulte fecisse: sed falso, quoniam id 

 saltern imprimis sapientis fuit, quod Societati vestrae minora ut videtur 

 initia sumenti adftiit ultro Fundator et Patronus. Quo patrocinio exortum 

 quis est quiu sciat quanto splendore quam late turn Britanniae turn ceteris 

 gentibus affulserit saluberrimum Scientiae lumen ? Quippe vos regale nomen 

 regal iter factis exornastis exornatis : adeo ut quern ad modum Cineae 

 Romanus sic nobis vester Senatus totus ex regibus constare videatur. Nam 

 contigit vobis re vera, Baconio quod erat in votis, ut naturae regno potiti 

 fines vestros in dies latius proferatis. At praesidum sociorumque vestrorum 

 tot tantaque Scientiarum in rem publicam merita vix quisquam oratione 

 complectatur : longum est scilicet vel nomina summatim percurrere. Quae 

 tamen ne omnino hoc praesertim tempore praetermittamus, ubi, ubi, inqui- 

 mus, terrarum ignotus est Newtonius vester 



clarum et venerabile nomen 



Archimedes alter, immo ipso Archimede praestantior ? Legentem quern non 

 delectat Pepysii perurbana garrulitas ? aut Boyleii singulare ingenium ? 

 aut Evelynus Dryadum idemque Musarum cultor ? Cui non cordi est secum 

 recolere vel Wrenum basilicarum altitudines molientem vel Harveium 'de 

 motu cordis et sanguinis' disserentem vel operis metallariis consulentem 

 Daveium ? Quid ? recentioris Scientiae qui signa ducebat Darwino num 

 quis hodie iustam laudem denegabit ? Nempe iam nemo ne Episcopus quidem 

 reformidat ne horribili quodam casu inter simios numeretur. Recentissimos 

 autem si quis respiciat, quanto opere desideratur e physicis Kelvinus, e medicis 

 Listerius, quorum alter navigantibus, medentibus alter multo plus praestitit 

 securitatis ! Hos viros insignissimos et alios horum similes recordantibus 

 fieri non potest quin Maronis illud nobis succurrat, 



felix quipotuit rerum cognoscere causas, 



ita tamen succurrat ut felices illos quoque velimus qui cognitione sua alienis 

 commodis inserviendum putarint. Hodie vero feriantibus vobis utinam priscus 

 ille praeses Brounckerius adesset ! Salutaret profecto suae laudis vicarium : 

 salutaret socios tarn fama quam numero pollentes : perlustraret oculis 

 astronomicos, medicos, physicos, mathematicos, mechanicos, chymicos, alios 

 complures, 



nullius addictos iurare in verba magistri, 



sed omnes suam quemque operam navantes, ut Philosophiam Naturalem 

 longius promoverent. Quae cum ita sint, animis libentissimis adlegavimus 



